  Анжелика Тихонова корреспондент Глазкарысь дышетӥсьёсты дасясь В. Г. Короленко нимо кун институтысь студентъёс Удмуртилэн уйпал ёросъёсаз будӥсь турын-куаръёсты эскерозы. Со сярысь ивортодэтъя «Удмуртия» агентстволэн корреспондентэзлы институтысь мерлыко герӟетъёсъя но кылосбуръя факультетысь медико-биологической дисциплинаосъя кафедраысь доцент, фармацевтической тодосъя кандидат Анна Долженко вераз. «Биологически активные органические соединения растительного происхождения» выль дисциплинаез «Биология и химия» профиле пыртозы. Ми та профильлы кӧня ке дисциплинаос кылдытӥм. Одӥгез соос пӧлысь эмъюм будосъёслэсь химической составзэс эскерон Анна Долженко, медико-биологической дисциплинаосъя кафедраысь доцент, фармацевтической тодосъя кандидатДышетӥсь пусйиз, студентъёс – вуоно дышетӥсьёс, биологъёс – вордӥськем шаерзэс тодыны, яратыны кулэ. Соин ик вордӥськем палъёсысьтызы будосъёсты эскеронъёс туж пайдалыко луозы, макем шаермы узыр шуыса валан сётозы. Милям хими лабораторимы луоз. Отын эмъюм будосъёслэсь хими составзэс эскерыны дышетском. Мон асьмелэн таӵе но таӵе будосмы шуыса верало, солэн сыӵе но сыӵе свойствоосыз, кылсярысь, отысь эфирной вӧйзэ поттыны быгатӥськом. Соин ик милям практикалы материал бичаны нимаз базамы луыны кулэ на Анна Долженко, медико-биологической дисциплинаосъя кафедраысь доцент, фармацевтической тодосъя кандидатВыль тодэтъёсты дисциплиналы лекциос кылдытон но научно-практической семинарлы кутозы. Со сяна, азьланяз, Анна Долженколэн кылъёсызъя, калыклы лекциос дасяны но тодон-валанзэс будэтыны луоз. Адямиос будосъёсты шонер бичаны уг быгато. Шуом, виртурын. Солэсь ведь йылзэ гинэ чигтыны но будосэз утьыны луэ, малы ке шуоно со кидысэн сяна, выжыеныз но вӧлме. Озьы асьмеос сое ум быдтэ, инкуазьлы но урод ум каре Анна Долженко, медико-биологической дисциплинаосъя кафедраысь доцент, фармацевтической тодосъя кандидатПусъём, турын-куаръёсты «Иднакар» музей-заповедниклэн но «Кокманский» заповедниклэн интывылъёсазы эскерыны чаклало.  Тегъёс: Дышетон Глазкар инкуазь Тодос  